Ríkið létti fimm milljörðum af Bændasamtökunum „ Samningurinn fól í sér að ríkissjóður tók yfir ábyrgð á þeim lífeyrisskuldbindingum frá 31. desember 2018 og þar með færist ábyrgð á greiðslu lífeyrishækkana eftir að taka lífeyris er hafin frá launagreiðendum ( Bændasamtökunum o.fl. ) til ríkissjóðs . Samningurinn var gerður í samræmi við ákvæði í 6. gr. fjárlaga ársins 2018 og með fyrirvara um fjárheimild í fjáraukalögum ársins 2018 , “ segir meðal annars í svari Bjarna Benediktssonar við spurningum frá Þorsteini Víglundssyni . Í svari Bjarna segir enn fremur : „ Samkvæmt tryggingafræðilegri úttekt sem unnin var 12. september 2018 var áfallin tryggingafræðileg staða þeirra skuldbindinga sem ríkissjóður tók yfir áætluð liðlega 4,8 milljarðar kr . Þessar skuldbindingar koma til greiðslu á næstu áratugum en ekki liggur fyrir hversu stór hluti þeirra kemur til greiðslu innan gildistíma búvörusamninga . “